CELEX: E2014P0008
Language: fi
Date: 2014-01-20 00:00:00
Title: EFTAn valvontaviranomaisen 20 päivänä tammikuuta 2014 Islantia vastaan nostama kanne (Asia E-8/14)

28.5.2014   
            
            
               FI
            
            
               Euroopan unionin virallinen lehti
            
            
               C 163/13
            
         EFTAn valvontaviranomaisen 20 päivänä tammikuuta 2014 Islantia vastaan nostama kanne
   (Asia E-8/14)
   (2014/C 163/12)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Xavier Lewis ja Maria Moustakali, nosti 20 päivänä tammikuuta 2014 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               julistamaan, että jättäessään hyväksymättä Euroopan talousalueesta tehdyn sopimuksen liitteessä XVIII olevassa 27 kohdassa tarkoitetun säädöksen (Euroopan parlamentin ja neuvoston direktiivi 2009/38/EY, annettu 6 päivänä toukokuuta 2009, eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä (uudelleenlaadittu toisinto)), sellaisena kuin se on mukautettuna ETA-sopimukseen sopimuksen pöytäkirjalla 1 ja ETA:n sekakomitean päätöksellä N:o 54/2010, täytäntöönpanemiseksi tarvittavat toimenpiteet, ja/tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa, Islanti on laiminlyönyt kyseisen säädöksen ja ETA-sopimuksen 7 artiklan mukaiset velvoitteensa.
            
         
               2.
            
            
               velvoittamaan Islannin korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteessa todetaan, ettei Islanti ole noudattanut 26 päivään elokuuta 2013 mennessä EFTAn valvontaviranomaisen 26 päivänä kesäkuuta 2013 antamaa perusteltua lausuntoa. Lausunto koskee sitä, ettei Islanti ole saattanut osaksi kansallista lainsäädäntöään Euroopan talousalueesta tehdyn sopimuksen liitteessä XVIII olevassa 27 kohdassa tarkoitettua eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä (uudelleenlaadittu toisinto) 6 päivänä toukokuuta 2009 annettua Euroopan parlamentin ja neuvoston direktiiviä 2009/38/EY, jäljempänä ”säädös”, sellaisena kuin se on mukautettuna ETA-sopimukseen sopimuksen pöytäkirjalla 1.
            
         
               —
            
            
               EFTAn valvontaviranomainen toteaa, että Islanti on laiminlyönyt säädöksen 16 artiklan ja ETA-sopimuksen 7 artiklan mukaiset velvoitteensa jättäessään hyväksymättä säädöksen täytäntöönpanemiseksi tarvittavat toimenpiteet tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa.